154. löggjafarþing 2023–2024.

Þingskjal 333 — 284. mál.

Svar

heilbrigðisráðherra við fyrirspurn frá Tómasi A. Tómassyni
um fjárveitingar í baráttu gegn tilteknum sjúkdómum.

Fyrirspurnin hljóðar svo:

Hve miklu fé hefur verið varið úr ríkissjóði á ári hverju síðastliðin tíu ár til að berjast gegn:

a.	hjartasjúkdómum,

b.	krabbameini,

c.	sykursýki,

d.	geðheilbrigðissjúkdómum,

e.	fíknisjúkdómum?

Árlegum fjárveitingum ríkissjóðs er skipt eftir málaflokkum í fjárveitingar til ríkisaðila og verkefna og í varasjóði málaflokka, nánar sundurgreint eftir hagrænni skiptingu. Fjár
veitingum er hins vegar ekki skipt upp eftir einstökum sjúkdómum eða sjúkdómaflokkum eins og í fyrirspurn þingmannsins. Bókhald ríkisins er heldur ekki sett upp samkvæmt ofan
greindum liðum og í mörgum tilvikum væri það ómögulegt.

Í fyrirspurninni eru nefndir þeir sjúkdómaflokkar sem eru með helstu heilbrigðisáskor
unum hérlendis og því má ætla að stór hluti þeirra fjárveitinga sem árlega er ráðstafað til heilbrigðisþjónustu séu nýttir í baráttu við þá, á öllum stigum heilbrigðisþjónustunnar sem og í gegnum lýðheilsuverkefni.